KCR को तालिबान बताया, उनके विधायक को नपुंसक कहा; पुलिस ने हिरासत में लिया
YSR Telangana Party Chief Attacks On CM KC Rao - YSRTP चीफ वाईएस शर्मिला ने रविवार को कहा कि तेलंगाना भारत का अफगानिस्तान है और KCR इसके तालिबान है। शर्मिला ने यह बात महबूबाबाद में मीडिया से बात करने के दौरान कही
आंध्र प्रदेश के CM जगन मोहन रेड्डी की बहन और YSRTP पार्टी प्रमुख वाईएस शर्मिला ने तेलंगाना को भारत का अफगानिस्तान बताया है। साथ ही कहा कि वहां के मुख्यमंत्री KCR इसके तालिबान हैं। शर्मिला ने रविवार को यह बात महबूबाबाद में कही। उन्होंने कहा कि तेलंगाना के CM एक तानाशाह और अत्याचारी हैं। तेलंगाना में भारतीय संविधान लागू नहीं है, वहां केवल KCR का संविधान चलता है।
शर्मिला ने इससे पहले शनिवार को एक जनसभा में सत्ताधारी भारत राष्ट्र समिति यानी (BRS) और महबूबाबाद विधायक शंकर नाइक के खिलाफ अपमानजनक टिप्पणी की थी। उन्होंने कहा कि आपने लोगों से कई वादे किए, जिन्हें आपने पूरा नहीं किया। यदि आप अपने वादे पूरे नहीं कर रहे हैं, तो इसका मतलब है कि आप कोज्जा (नपुंसक) हैं।
शर्मिला ने विधायक को प्रवासी न कहने की चेतावनी दी 
शर्मिला ने आरोप लगाया कि विधायक ने उन्हें और उनके समर्थकों को प्रवासी करार दिया था। उन्होंने इस बात को लेकर विधायक को किसी को प्रवासी न कहने की चेतावनी दी। साथ ही कहा कि इस बेशर्म विधायक में हमारे खिलाफ अपमानजनक और गंदी भाषा का इस्तेमाल करने की हिम्मत कैसे आई? असल में यह उनके कुकर्मों और इस निर्वाचन क्षेत्र के लोगों के लिए सुशासन सुनिश्चित करने में उनकी विफलता पर सवाल उठाता है।
शर्मिला के बयान पर BRS ने प्रदर्शन किया था
शर्मिला की इस टिप्पणी के खिलाफ BRS ने सड़कों पर प्रदर्शन कर उनकी पार्टी के होर्डिंग और फ्लेक्स जला दिए थे। प्रदर्शनकारियों ने गो बैक शर्मिला के नारे लगाते हुए उन पर एक्शन लेने की मांग की थी। इसके चलते शर्मिला को महबूबाबाद से तेलंगाना पुलिस ने हिरासत में ले लिया था। उनके खिलाफ IPC की धारा 504 और SC ST पीओए अधिनियम की धारा 3 (1) आर के तहत मामला भी दर्ज किया गया था।
ये खबरें भी पढ़ सकते हैं...
तेलंगाना CM को पूर्व CM की बेटी ने जूते दिखाए, कहा- इन्हें पहनकर मेरे साथ पदयात्रा में आएं
तेलंगाना में YSR तेलंगाना पार्टी की प्रमुख YS शर्मिला ने मुख्यमंत्री के चंद्रशेखर राव (KCR) को डिब्बे में रखे एक जोड़ी जूते दिखाए और प्रजा प्रस्थान पदयात्रा में शामिल होने की चुनौती दी थी। उन्होंने कहा था- इन्हें पहनकर चलने में आसानी होगी और वे जनता की समस्याएं जान सकेंगे। पूरी खबर यहां पढ़ें...
आंध्र CM की बहन को कार समेत क्रेन से खींचा, हैदराबाद में तेलंगाना के मुख्यमंत्री KCR का विरोध कर रही थीं
हैदराबाद में तेलंगाना के CM का विरोध करने पर पुलिस ने आंध्र प्रदेश के मुख्यमंत्री की बहन को कार समेत उठा लिया था। आंध्र प्रदेश के मुख्यमंत्री जगन मोहन रेड्डी की बहन और YSRTP की चीफ शर्मिला रेड्डी KCR के खिलाफ प्रदर्शन कर रही थीं। पूरी खबर यहां पढ़ें...